„Храната като лекарство — TEDx Седона с д-р Майкъл Грегър“
Като нещо малко по-лично, това е моя снимка, която е направена в периода, когато баба ми
беше диагностицирана с краен стадий сърдечно-съдово заболяване и беше изпратена вкъщи, за да умре там.
Тя имаше вече толкова операции с байпас, като цяло свършиха тръбите за водопроводи,
тя беше прикована на инвалидна количка със смазваща болка в гръдния кош.
Животът й беше свършил на 65-годишна възраст.
Но тогава тя чу за този човек, Нейтън Притикин,
един от ранните пионери на промяна в начина на живот в медицината
и това, което се случи впоследствие, всъщност е подробно описано в биографията на Притикин.
Баба ми беше един от хората на прага на смъртта.
Франсис Грегър, баба ми, пристигна в инвалидна количка.
„Г-жа Грегър имаше сърдечно заболяване, ангина, накуцваше.
Състоянието й беше толкова лошо, че вече не можеше да върви без огромна болка в гърдите и краката си.
В рамките на три седмици обаче
тя не само се отърва от инвалидната си количка,
тя ходеше над 15 километра на ден!
Ето една снимка на баба ми на сватбата на внука си,
15 години след като лекарите я бяха изоставили да умре.
На 65 години тя беше получила медицинска смъртна присъда, но благодарение на здравословното хранене
успя да се радва на още 31 години на тази планета до 96-годишна възраст, [аплодисменти]
за да се радва на шестте си внука, в това число и аз.
Ето защо избрах медицината. [Смях]
Вижте, години по-късно, когато д-р Дийн Орниш публикува своето забележително
проучване върху начина на живот и сърдечно-съдовите проблеми,
доказано с така наречената количествена ангиография,
че наистина сърдечно-съдовите проблеми могат да бъдат излекувани, артериите да се отворят,
без лекарства, без хирургия,
само чрез растителна диета и програма за начин на живот,
предположих, че това именно ще доведе до рязък обрат в нещата.
Искам да кажа, моето семейство вече го беше видяло с очите си, ето го и черно на бяло,
публикувано в някои от най-престижните медицински журнали в света,
но все пак нищо не се случи.
Казах: „Чакайте малко.
Ако лекът на нашия убиец номер едно
може да се изгуби така и да се пренебрегне,
какво друго може да съществува в медицинската литература, което да помогне на моите пациенти,
но просто да няма корпоративен бюджет, който да подпомогне популяризирането му?“
Е, реших, че мисията на живота ми е да разбера.
За тези от вас, които не са запознати с работата ми,
всяка година разглеждам всеки брой на всеки един журнал относно храненето, издаден на английски език
в света, така че да не се налага толкова заети хора като вас да не го правят. [Смях]
След това събирам най-интересните, най-важните, най-практичните открития
в нови видеоклипове и статии, които качвам всеки ден на моя сайт с нестопанска цел, NutritionFacts.org.
Всичко на сайта е безплатно.
Няма реклами и корпоративни спонсорства.
Строго некомерсиално. Не се продава нищо.
Просто го правя в услуга на хората, като труд на любовта,
като знак на почит към баба ми.
Нови клипове и статии всеки ден относно най-новото в храненето, основано на доказателства.
Каква концепция само.
И така, от къде Притикин изкара своите доказателства?
Една мрежа от мисионерски болници, намиращи се в Африка на юг от Сахара,
открили това, което може би е едно от най-важните постижения на медицината –
според една от най-изявените ни медицински фигури от миналия век, д-р Денис Бъркит –
фактът, че много от най-сериозните и често срещани болести при нас
са редки като цяло по света, като например сърдечно-съдовите заболявания.
В африканското население на Уганда например заболяването на коронарната артерия е почти несъществуващо.
Вие ще кажете: „Чакайте малко.
Нашият убиец номер едно почти не съществува?
Какво са яли?“ [Смях]
Е, те се хранят с много зеленчуци, зърнени храни и зеленолистни,
а белтъчините си набавят почти изцяло от растителни източници,
а нивата им на холестерол го доказват,
много подобни на това, което човек може да види при един съвременен човек, хранещ се с растителна храна.
Вие ще кажете: „Чакайте малко.
Може би те просто умират по-рано и никога не са имали шанса да
живеят достатъчно дълго, за да имат сърдечно-съдово заболяване.“
Не. Ето възрастови показатели за инфарктите в Уганда и Сейнт Луис.
От 632 аутопсии в Уганда само един случай на миокарден инфаркт.
От 632 аутопсии, съответстващи на възраст и пол, в Мисури,
136 миокардни инфаркта –
повече от сто пъти по-високи стойности на нашия водещ убиец.
Всъщност, те били толкова изненадани, че се върнали и направили още 800 аутопсии в Уганда.
И отново само един излекуван инфаркт; не е било това причината за смъртта.
От 1427 пациенти, по-малко от 1 на 1000, докато тук това заболяване е епидемия.
Атеросклерозата, втвърдяване на артериите, е заболяване, което започва в детството.
До 10-годишна възраст почти всички деца, отглеждани на стандартната американска диета вече имат
това, което наричаме мастни линии, които се образуват вътре
в техните артерии – първият етап от заболяването.
Тези ивици после се превръщат в плаки на около 20-годишна възраст,
влошават се на 30 години и може да започнат да ни убиват.
При сърцето се нарича инфаркт;
същото заболяване в мозъка може да причини инсулт.
Така че ако има някой тук над 10-годишна възраст [смях],
тогава въпросът не е дали да се храните здравословно или не, за да предотвратите сърдечно-съдово заболяване;
а дали искате да излекувате сърдечно-съдовото заболяване, което вече имате,
независимо дали знаете за него или не.
Но това възможно ли е?
Когато изследователи взели хора със сърдечно-съдово заболяване, поставили ги на един вид
растителна диета, като се водили от народи, при които не се среща епидемия от сърдечни заболявания,
тяхната надежда била, че може би ще могат да намалят малко скоростта на развитие на заболяването
или дори да го спрат.
Но вместо това се случило нещо невероятно.
Веднага след като хората спрели да ядат храна, която им запушва артериите,
телата им започнали да разтварят част от тази плака, като по този начин артериите се отпушвали
без лекарства и без операция,
което предполага, че тялото иска да се здраво, но чак сега му се дава шанс да го направи.
Това забележително подобрение в кръвния поток до самия сърдечен мускул
се случило само след три седмици на растителна храна.
Човешкото тяло е машина за самолечение,
освен ако не го пробождате с вилицата по три пъти на ден.
Сега със сигурност можете и да изберете умереността и да се удряте с по-малък чук [смях],
но защо изобщо трябва да се биете?
Това не е нищо ново.
Американският журнал по сърдечно здраве, 1977 г., случаи като този на г-н Ф.У.
Сърдечно-съдовото заболяване било толкова лошо, че той дори не можел да стигне до пощенската си кутия.
Започва да се храни по-здравословно. Няколко месеца по-късно
вече катерел планини без болка. [Смях]
Всичко точно?
Сега вече има едни модерни класове лекарства против ангина на пазара.
Струват хиляди долари на година, но в най-високите си дози
могат да успеят да удължат времето на движението с 33,5 секунди. [Смях]
Не изглежда така, сякаш хората, които избират пътя на лекарствата,
ще могат да катерят планини скоро.
Вижте, растителното хранене не само е по-безопасно и по-евтино.
То може и да действа по-ефективно, защото тук лекуваме основната причина за заболяването.
Сега, по принцип бих преминал към рака и бих говорил и за останалите 15 водещи причини за смърт,
за ролята, която храната може да играе в предотвратяването, спирането и излекуването
на всеки един от водещите 15 убийци, но какво ще ви трябва да знаете?
Има само една диета, за която е доказано, че може да излекува сърдечно-съдовото заболяване
при по-голямата част от пациентите: растителната диета.
Така че, всеки път, когато някой се опита да си продаде някоя нова диета, направете ми услуга.
Попитайте го един прост въпрос.
Ние казваме: „Доказано ли е, че тази диета може да излекува сърдечно-съдово заболяване,
нали знаете, причина номер едно, поради която аз и всички мои близки ще умрат?“
Ако отговорът е „Не“, защото изобщо бихте се замислили да се подлагате?
Ако това е всичко, което растителното хранене може,
да излекува убиец номер едно при мъжете и жените,
не би ли трябвало това да бъде режимът ни на хранене по подразбиране до доказване на противното?
И фактът, че може също да е полезен за предотвратяване, спиране и излекуване
на други водещи убийци като диабет тип 2 и хипертония,
изглежда би направил яденето на изцяло растителна храна масово явление.
Повечето смъртни случаи в Съединените щати могат да бъдат предотвратени и са свързани с храненето.
Според проучването за глобалната тежест на болестите,
най-голямото проучване в историята относно рисковите фактори за заболяванията при хората,
финансиран от фондация на Бил и Мелинда Гейтс,
водещата причина за смърт в САЩ: нашето хранене.
Водещата причина за увреждания в САЩ: нашето хранене.
Сега тютюнопушенето вече отива на номер 2,
цигарите в днешно време убиват едва половин милион американци всяка година,
докато начинът ни хранене убива стотици хиляди повече.
Така че ако повечето смъртни случаи могат да бъдат избегнати и са свързани с храненето,
то очевидно храненето е най-важното нещо,
което се преподава в медицинските учебни заведения, нали? [Смях]
Искам да кажа, очевидно това е първото нещо,
за което лекарят ви говори при всяко посещение, нали?
И така, има ли някакво разминаване между науката и медицинската практика?
Да направим един мислен експеримент.
Представете си себе си като пушач през 50-те години на миналия век.
През 50-те години средната консумация на цигари на глава от населението
е била 4000 цигари годишно,
което означава, че средно статистическият човек е пушил по половин кутия на ден.
Медиите казвали на хората да пушат.
Известни спортисти били съгласни с това, дори Дядо Коледа е искал да пушите. [Смях]
Искам да кажа, вижте.
Искате ли да сте във форма и останете слаби?
Не забравяйте да пушите и да ядете много хотдог, за да сте елегантни,
също и много захар, за да сте слаби и елегантни.
Много по-добре от онази ябълка там. Нали?
„Въпреки че ябълките носят усещане за доброта и свежест“,
както гласи една реклама на тютюневата промишленост,
тя създава „много възможности за цигарите, ориентирани към младежката аудитория“.
Искали да направят цигари с вкус на ябълка за деца. Безсрамно.
„В името на храносмилането, пушете.“
Е, Филип Морис не е заявил някакви лечебни свойства,
но хей, по-добре да сте в безопасност, отколкото да съжалявате след това и да пушите.
„Дъхнете в лицето й и тя ще ви последва навсякъде!“ [Смях]
„Никоя жена няма да каже не.“
Те са „толкова кръгли, толкова твърди, толкова пълни.“ [Смях]
В края на краищата, Джон Уейн е пушел – докато не получил рак на белите дробове и не умрял.
Нали знаете, по онова време дори палеолитните хора са пушели. [Смях]
Също и лекарите.
Сега, това не означава, че няма противоречия в медицинската общност.
Със сигурност някои лекари са пушели Camels, а други са предпочитали Lucky's,
така че е имало някакво несъгласие помежду им.
Лидерът на американския сенат бил съгласен с идеята, че кой не би искал да даде почивка на гърлото си?
„Нито един случай на раздразнение на гърлото.“
Как може изобщо да има такова нещо, след като „цигарите са просто толкова чисти, колкото водата, която пиете.“
Може би във Флинт, Мичиган.
Но не се притеснявайте. Ако получите раздразнение,
Вашият лекар може просто да ви напише рецепта за цигари.
Това е от журнала на Американската медицинска асоциация.
Така че когато тя ви казва, че тютюнопушенето в умерени количества е полезно;
когато Американската медицинска асоциация го казва,
къде бихте отишли, ако просто искате фактите?
Какви са новите данни, представени от науката?
Ами тя беше твърде уморена за забавления и „тогава изпуши една цигара Camel.“
Бейб Рут говори за медицинска наука, основана на доказателства,
по-точно още когато можеше да говори, преди да умре от рак на гърлото.
Знаете ли, ако по някакво чудо имаше по онова време уеб сайт SmokingFacts.Org,
това би могло да предостави директно науката,
заобикаляйки комерсиално корумпираните институционални филтри,
за които щяхте да сте наясно след изследвания като това.
Това е изследване върху адвентистите от Калифорния, публикувано през 1958 г.,
което показва, че непушачите имат поне 90% по-малко рак на белия дроб от пушачите.
Но то не е първото.
Когато известният хирург Майкъл ДеБейки бил попитан защо проучванията от 30-те години,
които свързват рака на белите дробове и пушенето били просто пренебрегнати,
той трябвало да напомни на хората каква е била ситуацията тогава.
Ние сме били общество на пушачите. Цигарите са били навсякъде.
Във филмите, самолетите; медицинските срещи изглеждали като една тежка мъгла от дим.
Пушенето е било с една дума нормално.
Добре. Назад към мисловния ни експеримент.
Ако сте пушач през 50-те и знаете, какво бихте направили?
Искам да кажа, с достъпа до науката
вие осъзнавате, че наличният баланс на доказателства
предполага, че навиците ви на пушач не са толкова полезни за вас.
И така, ще се промените ли или ще чакате?
Ако чакате докторът ви да каже, че трябва да откажете цигарите,
докато самият той пуши, ще сте се сдобили с рак до тогава.
Ако чакате докато властите официално признаят,
подобно на ръководителя на Националната здравна служба на САЩ, ще сте мъртви до тогава.
Отнело е повече от 7000 проучвания и смъртта на безброй пушачи,
преди да излезе първият доклад на ръководителя на Националната
здравна служба на САЩ за вредите от тютюнопушенето.
Човек би си помислил, че след първите 6000 проучвания
би трябвало да започнат да предупреждават хората или нещо подобно?
Мощна индустрия.
Може би трябваше да спрем с пушенето след 700-то проучване като това.
Като пушач през 50-те, от една страна
цялото общество, правителството, самите лекари ви казват да пушите.
А от друга страна, всичко, което имате, е науката,
ако дори сте били наясно с проучвания като това.
Добре, добре, да превъртим лентата 55 години по-късно.
Знаете ли, има едно ново адвентистко проучване от Калифорния,
което предупреждава американците за нещо друго, което може би консумират.
Разбира се, не става въпрос само за едно проучване. Съберете всички проучвания заедно.
Смъртността от всички причини, взети заедно, много от ужасяващите болести,
значително по-малък процент заболявания сред хората, които консумират предимно растителна храна.
И така, вместо човек да следва навиците на Америка за тютюнопушене от 50-те,
представете си вие или някой, който познавате, да следва днешните навици по отношение на храненето на Америка.
Какво ще направите?
Искам да кажа, с достъп до цялата тази наука човек осъзнава, че най-добрият баланс на наличните доказателства
предполага, че вашите хранителни навици не са много полезни за вас.
И така, ще се промените ли или ще чакате?
Ако чакате лекарят ви да ви каже, докато яде, че трябва да се промените, ще бъде твърде късно.
Всъщност дори след публикуването на доклада на ръководителя на Националната здравна служба на САЩ,
Американската медицинска асоциация продължила да отказва да го признае.
Защо? Възможно ли е причината да е, защото тъкмо била получила чек за $10 милиона
от тютюневата промишленост? Може би.
Така че ние знаем защо тютюневата индустрия се е подмазвала –
защо Американската медицинска асоциация се е подмазвала на тютюневата индустрия,
но защо не е имало все повече и повече единични лекари, които да говорят открито?
Имало е няколко храбри души, които са изпреварили времето си,
говорейки срещу индустриите, убиващи милиони хора,
но защо не са били повече?
Може би защото мнозинството от самите лекари са пушели цигари?
Също както повечето лекари днес консумират храни, които
допринасят към съвременната епидемия от заболявания, свързани с храната.
Какъв е бил лозунгът на Американската медицинска асоциация тогава?
Всичко с умереност.
Обширни научни изследвания доказват, че пушенето в умерени количества, хм, не е проблем.
Звучи ли ви познато?
Хранителната индустрия използва същите похвати, както тютюневата индустрия,
изкривяване на научните данни, дезинформация.
Учените, които били наети,
за да се омаловажи риска от цигарите и токсичните химикали,
са същите, на които им се плаща от Националната асоциация на сладкарите,
за да се омаловажи риска от консумиране на захарни изделия,
както и същите, на които се плаща от месната индустрия, за да се омаловажи риска от консумацията на месо,
докато животинските и преработените храни –
убиват най-малко 14 милиона души всяка година.
Така че тези от нас, които са въвлечени в тази хранителна революция, основата на научни доказателства,
говорим за 14 милиона живота.
Може би знаете, растителното хранене трябва да се разглежда като хранителния еквивалент
на отказването от цигарите, но колко дълго трябва да чакате,
преди Центърът за контрол и превенция на заболяванията да ви каже да не
чакате сърдечната операция; просто започнете да се храните здравословно.
И докато не се промени системата,
ние трябва да поемем лична отговорност за собственото си здраве, за здравето на нашето семейство.
Не можем да чакаме обществото да настигне науката отново,
защото това е въпрос на живот и смърт.
Знаете ли, преди няколко години
Д-р Ким Уилямс стана председател на Американския колеж по кардиология.
Попитали го в едно интервю защо самият той следва този режим на хранене, който препоръчва
на всички свои пациенти, изцяло растително хранене.
„Нямам нищо против да умра,“ отговаря д-р Уилямс.
„Просто не искам това да бъде по моя вина.“
Благодаря ви.